काणकोणः काणकोणच्या ज्येश्ठ नागरिक मंचाच्या वांगड्यांनी बिरेस्तारा काणकोणच्या सरकारी सामाजीक हॉस्पिटलाचे वैजकी अधिकारी जुझे तावारीस हांची भेट घेवंन ज्येश्ठ नागरिकांच्यो भलायके संबंदीच्यो समस्या आनी तांकां मेळपाक शकनात त्या सेवे विशीं तांचे कडेन चर्चा केली.
 ह्या हॉस्पिटलांत वैजकी उपकरणा आसतात मात तीं वापरपा खातीर डॉक्टर नात. ओपीडीतल्या दुयेंतींची वेळार नोंदणी करून घेवपाक कर्मचारी आसनात. ताका लागून तांकां बरोच वेळ रावचें पडटा. ज्येश्ठ नागरिकांच्या समस्या सुटाव्यो करपा खातीर उपाय काडपाचें तशेंच हॉस्पिटलांत सगल्यांक बरी सेवा दिवपाचे यत्न करपाचें आस्वासन डॉ तावारीस हांणी दिलां.
 हॉस्टिटलांत वैजकी अधिकाऱ्याक मेळपाक गेल्ल्यां मदीं डायगो डिसिल्वा, अनिल भगत, दिलखूष शेट, आर एस नायक, झुलो शेट, सुभाष शेट, अशोक देसाय आनी हेरांचो आसपाव आशिल्लो.
 खिणाखिणाक ताज्यो घडणुको आनी तुमचे कडेन संबंदीत दरेक खबर मेळयात एका क्लिकाचेर! फेसबूक, ट्विटराचेर आमकां फॉलो करात आनी व्हाट्सएप सबस्क्रायब करपाक विसरूं नाकात. 